|  |  |  |  |  |  |
| --- | --- | --- | --- | --- | --- |
| |  |  | | --- | --- | | Ifølgje liste |  |  |  |  |  | | --- | --- | --- | | Dykkar ref | Vår ref  18/740- | Dato  19. juli 2018 | |

Tørke og avlingssvikt i norsk jordbruk

Den langvarige tørken og varmt vér har i sommar gitt stor avlingssvikt over store delar av landet. Mange bønder har problem med å skaffe nok fôr til dyra sine. Store mengder regn er det einaste som kan få planteveksten i gang att, men vi er allereie så langt komne i vekstsesongen at det det uansett vil bli store avlingstap.

I denne situasjonen er det viktig at statleg regelverk ikkje er til hinder for at bøndene kan gjere naudsynte tilpassingar for å skaffe meir dyrefôr. Landbruks-og matdepartementet sendte 6. juli brev til Landbruksdirektoratet med ein del presiseringar og tiltak. Bønder som haustar umoge korn som dyrefôr skal ikkje tape økonomisk, det same gjeld dei som prøver å så på nytt for om mogleg få ei avling. Saker om avlingsskadeerstatning skal handsamast enkelt og raskt. Det skal vere tilstrekkeleg med folk i kommunane og hjå fylkesmennene til å sørge for utbetaling i løpet av 2018. Frå 13. juli er det åpna for tollfri import av høy og halm. Desse tiltaka er følgt opp av Landbruksdirektoratet og Mattilsynet.

Bøndene har vist stor vilje og evne til å hjelpe kvarandre i den vanskelege situasjonen. Det er gjennomført ei rekke tiltak i regi av fag- og produsentorganisasjonar, rådgjevingstenesta mv. Bankar, Innovasjon Norge, kommunane, ulike verksemder m.fl. har også engasjert seg.

Gjennom sommaren har eg hatt nær dialog med Norges Bondelag. I perioder har vi hatt dagleg kontakt. Dette har vore viktig for å vere gjensidig oppdatert på situasjonen.

Nå inviterer eg Norges Bondelag og Norsk Bonde- og Småbrukarlag til eit møte på mitt

kontor måndag 23. juli kl 15.00. Føremålet er å gå gjennom den situasjonen vi no er i, og korleis jordbruket samarbeider for å sikre størst mogleg avling.

Med helsing

Jon Georg Dale

*Dokumentet er elektronisk signert og har derfor ikkje handskreven signatur*

Adresseliste

|  | | | |
| --- | --- | --- | --- |
| Norges Bondelag | Postboks 9354 Grønland | 0135 | OSLO |
| Norsk Bonde- og Småbrukarlag | Akersgata 41 | 0158 | OSLO |